**LĒMUMS**

Liepājā

|  |  |
| --- | --- |
| 2022.gada 15.septembrī | Nr.338/13  (prot. Nr.13, 12.§) |

Par sūdzību par Liepājas valstspilsētas

pašvaldības Apstādījumu uzraudzības

komisiju izskatīšanu

Liepājas valstspilsētas pašvaldībā (turpmāk - pašvaldība) 2022.gada 8.jūlijā saņemta [..] sūdzība par Liepājas valstspilsētas pašvaldības Apstādījumu uzraudzības komisijas rīcību, atsakot izsniegt pieņemto lēmumu par koku nozāģēšanu Slimnīcas ielā 42, Liepājā (reģistrēts dokumentu vadības sistēmā ar Nr.3119/2.1.5), turpmāk - iesniegums Nr.3119, un iesniegums par Liepājas valstspilsētas pašvaldības Apstādījumu uzraudzības komisijas amatpersonas iespējamu noziedzīgu nodarījumu (reģistrēts dokumentu vadības sistēmā ar Nr.3104/2.1.5), turpmāk - iesniegums Nr.3104. 2022.gada 8.augustā saņemta sūdzība par Liepājas valstspilsētas amatpersonas pretlikumīgu faktisko rīcību (reģistrēts dokumentu vadības sistēmā ar Nr.3624/2.1.5), turpmāk - iesniegums Nr.3624.

Paziņojums par iesniegumu izskatīšanas procesuālā termiņa pagarināšanu iesniedzējam nosūtīts 2022.gada 21.jūlijā.

Procesuālās ekonomijas nolūkos, ņemot vērā, ka visi iesniegumi ir par Komisijas rīcību saistībā ar koku ciršanu nekustamajā īpašumā Slimnīcas ielā 42, Liepājā, iesniegumu izskatīšana apvienota.

[..]

Pamatojoties uz Administratīvā procesa likuma 81.pantu un likuma “Par pašvaldībām” 21.panta pirmās daļas 27.punktu, Liepājas valstspilsētas pašvaldības dome **nolemj:**

1. Atzītpar pamatotu iesniedzēja 2022.gada 8.jūlija sūdzību Nr.3119 par Liepājas valstspilsētas pašvaldības Apstādījumu uzraudzības komisijas rīcību, atsakot izsniegt pieņemto lēmumu par koku nozāģēšanu Slimnīcas ielā 42, Liepājā.

2. Uzdot Liepājas valstspilsētas pašvaldības Apstādījumu uzraudzības komisijai izsniegt iesniedzējam 2022.gada 7.jūnija lēmumu “Par koku nozāģēšanu Slimnīcas ielā 42, Liepājā”.

3. Atzīt par nepamatotu iesniedzēja 2022.gada 7.jūlija iesniegumu Nr.3104 par Liepājas valstspilsētas pašvaldības Apstādījumu uzraudzības komisijas amatpersonas iespējamu noziedzīgu nodarījumu un 2022.gada 8.augusta sūdzību Nr.3624 par Liepājas valstspilsētas amatpersonas pretlikumīgu faktisko rīcību.

4. Atzīt par nepamatotu iesniedzēja lūgumu par nemantiskā kaitējuma atlīdzināšanu.

Saskaņā ar Administratīvā procesa likuma 70.pantu, 121.panta pirmo daļu, 122.pantu, 188.panta pirmo daļu un 189.pantu šo lēmumu var pārsūdzēt Administratīvās tiesas Liepājas tiesu namā (Lielajā ielā 4, Liepājā, LV-3401) viena mēneša laikā no tā spēkā stāšanās dienas.

Saskaņā ar Administratīvā procesa likuma 70.panta pirmo daļu administratīvais akts stājas spēkā, kad tas paziņots adresātam. Atbilstoši Paziņošanas likuma 8.panta otrajai un trešajai daļai un 9.panta otrajai daļai dokuments, kas paziņots kā vienkāršs pasta sūtījums, uzskatāms par paziņotu astotajā dienā no dienas, kad tas iestādē reģistrēts kā nosūtāmais dokuments; dokuments, kas paziņots kā ierakstīts pasta sūtījums, uzskatāms par paziņotu septītajā dienā pēc tā nodošanas pastā; dokuments, kas sūtīts pa elektronisko pastu vai izmantojot oficiālo elektronisko adresi uzskatāms par paziņotu otrajā darba dienā pēc tā nosūtīšanas.

|  |  |  |
| --- | --- | --- |
| Priekšsēdētājs  *(parakstīts ar e-parakstu)* | | Gunārs Ansiņš |
| Nosūtāms: | [..], Liepājas valstspilsētas pašvaldības Apstādījumu uzraudzības komisijai | |

IZRAKSTS PAREIZS

Liepājas pilsētas pašvaldības administrācijas

Organizatoriskās daļas vadītāja Egita Lukjanova